wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு08

## தமிழ் விக்கிபீடியா வலைப்பதிவு

தமிழ் விக்கிபீடியாவுக்கான வலைப்பதிவு ஒன்று தொங்கப்பட்டிருக்கிறது. தற்போது நானும் நற்கீரனும் பங்களிப்பாளர்களாக இணைய இருக்கிறோம். தமிழ் விக்கிபீடியா பிறருக்கு அறிவிக்க விரும்பும் செய்திகளை தெரிவிப்பதற்கான அதிகாரப்பூர்வமான ஒரு கருவியாக இது திகழ வேண்டும் என்று கருதுகிறோம்.  
தமிழ் விக்கிபீடியா குறித்து அறிய விரும்புபவர்கள் இது குறித்து யாரிடம் கேட்பது, விக்கிபீடியாவில் எந்த பக்கத்தில் கேட்பது போன்ற குழப்பத்துக்கு ஆளாகின்றனர். புதியவர்களுக்கு மீடியாவிக்கி மென்பொருள் அறிமுகம் இல்லாமல் இருப்பதால் சரியான பக்கத்துக்கு வந்தாலும் தொகுக்க முடியாது இருக்கின்றனர். இது போக தமிழ் விக்கிபீடியா பற்றிய தவறான புரிதல்கள் (குறைவான கட்டுரை எண்ணிக்கை, மொழிநடை, முக்கிய கட்டுரைகள் இல்லாதது) சிலவற்றையும் நீக்க வேண்டியது தமிழ் விக்கிபீடியாவின் வளர்ச்சிக்கு அவசியம். இவற்றை செய்வதற்கு, தமிழ் இணைய அன்பர்களுக்கு ஏற்கனவே நன்கு அறிமுகமான வலைப்பதிவு ஊடகம் உதவக்கூடும்.  
இந்த வலைப்பதிவில் விக்கிபீடியா குறித்த கட்டுரைகள், அறிக்கைகள், விளக்கங்கள், உதவிக்குறிப்புகள், வழிகாட்டிப் பதிவுகள், மயூரனின் விக்கிபீடியா அறிமுகம் போன்ற தொடர்கள், தமிழ் விக்கிபீடியாவின் சிறப்புக் கட்டுரைகள், புள்ளிவிவரங்கள், புள்ளிவிவரப் பகுப்பாய்வுகள் ஆகியவற்றை வெளியிட எண்ணம். இவற்றை பதிப்பிப்பதற்கு முன் விக்கிபீடியா:வலைப்பதிவு இடுகைகள் என்ற பக்கத்தில் விக்கிபீடியர்களின் பார்வைக்கு வைத்து திருத்தங்களை பெற்று பின்னர் வெளியிடலாம் என்று நினைக்கிறேன். நன்றி.--Ravidreams 15:24, 12 பெப்ரவரி 2007 (UTC)  
:ரவி நல்ல முயற்சியே! தமிழுலகுக்கு வலைப்பதிவு நன்கு அறிமுகம் உள்ள ஊடகம் என்பதால் இம்முயற்சி நிச்சயம் வெற்றிபெற்று பல பயனர்களை ஈர்க்கும். வாழ்த்துக்கள்.--ஜெ.மயூரேசன் 06:36, 13 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## படிமங்கள் தொடர்பாக

இனிவருங் காலங்களில் படிமங்களைப் பதிவேற்றும்போது அதன் மூலம் மற்றும் அதற்கான பொருத்தமான உரிமம் ஆகியவற்றைக் குறிப்பிடாமல் பதிவேற்றப்படும் படிமங்களை கால அவகாசம் கொடுத்து நீக்கப் பரிந்துரைக்கிறேன். இது தொடர்பான அறிவுறுத்தல் கோப்பைப் பதிவேற்றும் பக்கத்தில் தெளிவாகக் குறிப்பிடப்பட வேண்டும்.  
மேலும் பிற விக்கிகளில் இருந்து பெற்றுப் பதிவேற்று முன் அதே அல்லது ஒத்த படிமங்கள் விக்கி பொதுவில் இருக்கின்றனவா என்பதைச் சோதித்து அவ்வாறு இருப்பின் பொதுப்படிமத்தை இணைப்பது பொருத்தமானது.  
மேலும் இப்பொழுது பாவனையிலுள்ள படிமங்களையும் முடிந்தால் பொதுப்படிமங்களாற் பிரதியீடு செய்வது நல்லது.  
தமிழ்ச்சூழலுக்குரிய fairuse படிமங்களும் தமிழ்ச்சூழலுக்குப் பிரத்தியேகமான பொருத்தமான உரிமங்களுடைய படிமங்களும் மாத்திரமே த.வி.யில் இருப்பது ஆரோக்கியமானது. நன்றி. கோபி 17:40, 12 பெப்ரவரி 2007 (UTC)  
:பரிந்துரையை ஆமோதிக்கிறேன். கட்டுரை உருவாக்கத்துக்கு உள்ள தரக்கட்டுப்பாடுகள் போல் படிமங்களுக்கும் தொடக்கத்திலேயே செய்வது பின்னர் ஒட்டுமொத்தமாகத் துப்புரவுப்பணி செய்ய வேண்டிய சுமையை குறைக்கும்--Ravidreams 18:29, 12 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## கூகிள் சாட்டில் தமிழ் விக்கிபீடியா suggestions

1. இந்த செய்தி பற்றி அறிவிப்பதில் மிக்க மகிழ்ச்சியடைகிறேன். ஏனெனில் அநேகமாய் விக்கிபீடியா, சாட் விண்டோவில் வருவது முதல்முறையாய் கூட இருக்கலாம். அத்துடன் மற்ற மொழிகளைவிட முதன்முதலாய் வருவதும் நமக்கு பெருமைதான்.(atleast after english, if this feature is exist for english)
1. இதில்(இந்த முகவரியில்) இன்னொரு சிறப்பும் உண்டு, அது கூகிள் சாட்டிற்கு சைனீஸிற்கு அடுத்தபடியாக தமிழில் தான் குரூப் சாட் (or conference chat) அறிமுகம் செய்கிறேன்.
1. இது கூகிளின் அதிகாரப்பூர்வ அறிவிப்பல்ல, ஆயினும் இது போன்று செய்வதை கூகிள் ஊக்கப்படுத்துவதாக அதன் தளத்திலிருந்து என்னால் அறிய முடிகிறது.
1. thamizhootru@gmail.com என்கிற இந்த மின்னஞ்சலை கூகிள் சாட்டில் சேர்த்துக்கொள்ளுங்கள். பின்னர் "வணக்கம்" என்று டைப் செய்யுங்கால் இந்த conference ல் உள்ள அனைத்து நண்பர்களுக்கும் உங்கள் "வணக்கம்" என்கிற செய்தி செல்லும்.இன்னொரு சிறப்பு ஜிமெயில் விண்டோவிலிருந்து கூட சாட் செய்யலாம்.
1. /help என்று டைப் செய்ய, சாட்டில் என்ன என்ன கட்டளைகள் கொடுக்கலாம் அதன் syntax போன்றவை கிடைக்கப்பெறுவீர்கள்.
1. /wiki [wikitext in tanglish] கொடுக்க முதல் பத்து விக்கிபீடியா கட்டுரைகளுக்கான தொடுப்புகள் கிடைக்கப்பெறுவீர்கள். உதா. /wiki ampuli என்று கொடுத்து எண்டர் கீயை அடிக்க \[அம்புலிமாமா\] - http://techtamil.in/show_wiki.php?id=2047
1. இன்னும் பல வசதிகள் இருப்பினும் இடம் கருதி இவற்றை இங்கு பதிய வேண்டாம் என்று நினைக்கிறேன். உங்கள் கருத்துக்கள் ஆலோசனைகளை அன்புடன் எதிர்பார்க்கிறேன். என்னுடைய மின்னஞ்சல் mahir78@gmail.com --மாஹிர், 13 பெப்ரவரி 2007 10:45 (IST)  
'''தமிழூற்று கூகிள் சாட் கட்டளைகள் (/help):  
<></>  
'''தமிழூற்று கூகிள் சாட் விக்கிபீடியா கட்டளை (/wiki [text in tanglish]):  
<></>  
மாஹிர், இதை பயன்படுத்திப் பார்த்தேன். மிகவும் அருமை. suggestionகளை வினவ தமிழிலேயே தட்டச்சுவது போல் இருந்தால் இன்னும் பயனுள்ளதாக இருக்கும்--Ravidreams 12:01, 13 பெப்ரவரி 2007 (UTC)  
:ரவி, தமிழ் உள்ளீடு இப்பொழுது கொடுக்கலாம். உதா. '''/wiki தமிழ்நாடு --மாஹிர் 28 பெப்ரவரி 2007
# விக்கிப்பீடியா:ஆலமரத்தடி/தொகுப்பு08

## ஒரு நல்ல வாசிப்பு

- Tamil Nadu's Silappathikaram Epic of the Ankle Bracelet: Ancient Story and Modern Identity by Eric Miller  
--Natkeeran 22:47, 15 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## தொகுப்புக்கள்

தொகுப்புக்கள் பற்று சுருக்கம் தருதல் நன்று. வெறுமே 1,2,3,4 என்று உறியில் கட்டி வைப்பது நல்ல தகவல்கள் கவனம்பெற வாய்ப்புக்களைக் குறைக்கின்றது. --Natkeeran 18:07, 16 பெப்ரவரி 2007 (UTC)  
நற்கீரன், இப்பொழுது பெரும்பாலும் தொகுப்புகளை கால வரிசைப்படி தொகுத்து வைக்கிறோம். எல்லா விசயங்களையும் கருப்பொருள் படி தொகுப்பது சிரமமான நேரம் பிடிக்கும் வேலை. ஆனால், நல்ல யோசனை. ஆங்கில விக்கியில் நுட்பம், செய்திகள், கொள்கைகள் போன்ற தலைப்புகளில் தொகுத்து வைக்கிறார்கள். சொற் தேர்வுப் பக்கத்தில் நீங்கள் செய்திருந்த தொகுப்பு நன்று. (உறியில் கட்டி வைப்பது என்று உவமை நன்று :) எங்க இருந்து பிடிக்கிறீங்க, இது போன்ற உவமைகளை ;))--Ravidreams 20:40, 16 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## AVG, JVP போன்ற சுருக்கங்களைத் தமிழில் எழுதுதல்

AVG, JVP போன்ற சுருக்கங்களைத் தமிழில் எழுதும்போது ஏ.வி.ஜி., ஜே.வி.பி. என்றவாறாக அதாவது முற்றுப்புள்ளியிட்டு ஆனால் இடைவெளிவிடாது எழுதினால் என்ன? முற்றுப்புள்ளியில்லாமல் எழுதும்போது அவற்றை இணைத்து வாசிக்க நேரிடலாம். --கோபி 17:03, 17 பெப்ரவரி 2007 (UTC)  
தமிழில் பெயர்ச் சுருக்கங்கள் (:en:Abbreviation) தருவது பற்றி நாம் இன்னும் தெளிவு இல்லாம்தான் இருக்கின்றோம். ஒரு நபரின் பெயருக்கு முன்னால் என்றால் வெளி விட்டு தருவது வழக்கம். எடுத்துக் காட்டாக கா. சிவத்தம்பி. வேறு சுருக்கங்களுக்கு புள்ளி போட்டு தருவதே நன்று. ஏன் என்றால் ஆங்கிலத்தில் அவர்கள் capitalization முறையை பயன்படுத்துவதால் இலகுவில் வேறுபடுத்த முடிகின்றது. ஆனால் தமிழில் அப்படி இல்லை. எனவே நீங்கள் சுட்டிய படி ஜே.வி.பி., த.வி. என்று எழுதலாம். இதில் கடைசி எழுத்திலும் ஒரு புள்ளி போட வேண்டுமா என்பது குறித்து மற்ற பயனர்களின் கருத்து அறிய ஆவல். அதாவது ஜே.வி.பி, த.வி என்று எழுதுவது நன்றா அல்லது ஜே.வி.பி., த.வி. என்று எழுதுவது நன்றா?
--Natkeeran 17:15, 17 பெப்ரவரி 2007 (UTC)  
ஆம், ஆட்கள் பெயருக்கு முற்றுப்புள்ளிக்கு அடுத்து இடைவெளி விட்டும், பிறப் பெயர்களுக்கு இடைவெளி இல்லாமலும் எழுதலாம். தமிழ்நாட்டில் தி.மு.க - அ.தி.மு.க என்று எழுதுவது வழக்கம் என்று நினைக்கிறேன். கடைசி எழுத்துக்கு அடுத்து புள்ளி வைக்க மாட்டார்கள்--Ravidreams 19:11, 17 பெப்ரவரி 2007 (UTC)  
:ஜே.வி.பி என்று இறுதியில் புள்ளியில்லாமல் எழுதுவதே பொருத்தமானது. ஏனெனில் இறுதியிலும் புள்ளியிருந்தால் வசனம் முற்றுப் பெற்றதான மயக்கத்தை ஏற்படுத்தக் கூடும். ஆனால் ஜே.வி.பி.யினர் என்று எழுதுவதே ஜே.வி.பியினர் என்று எழுதுவதை விடப் பொருத்தமானது. கோபி 09:12, 18 பெப்ரவரி 2007 (UTC)  
::உடன்படுகிறேன்--Ravidreams 09:30, 18 பெப்ரவரி 2007 (UTC)  
:: நல்ல தீர்வு. இதுவரை எனக்கு குழப்பமாக இருந்தது. --Natkeeran 13:00, 19 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## வெளி இணைப்புக்கள் தொடர்பாக
# விக்கிப்பீடியா:ஆலமரத்தடி/தொகுப்பு08

## தமிழர் அறிவியல் இயல்கள்

தமிழர்கள் உலகின் இயல்பை நோக்கி எப்படிப்பட்ட ஒரு வகைப்படுத்தலையும் கண்ணோட்டத்தையும் கொண்டிருந்தார்கள், கொண்டிருக்கின்றார்கள். தமிழர்களின் உலகப் பார்வை எவ்வாறு எவ்வளவு அமைகின்றது, வேறுபடுகின்றது போன்ற தகவல்கள் தந்தால் நன்று. இலக்கியம், சமயம் ஆகிய களங்களில் மட்டுப்படுத்தாமல், வேறு களங்களில் வெளிப்படும் தகவல்களை சுட்டினாலும் நன்று. குறிப்பாக வாய்வழி, வாழ்வியல், தொழிற்கலை, செயல்பாட்டு களங்களில் இருந்து. மேலும், இன்று இத்தகவல்கள் பயன்படக்கூடியவையா? பேணத்தக்க வேண்டியவையா? மீட்டெக்கப்படவேண்டியவையா? மீளுருவாக்கம் செய்யப்படவேண்டியவையா? எவ்வாறு பொது அறிவியலுடன் ஒத்துப் போகும்? எப்படி தமிழர் அறிவியல் அணுகுமுறை இன்று இருக்க வேண்டும்.  
- தமிழர் உயிரியல்
- தமிழர் தாவரவியல்
- தமிழர் வானவியல்
- தமிழர் இயற்பியல்
- தமிழர் வேதியியல்
- தமிழர் நிலவியல்
- தமிழர் நீர்பாசன தொழில்நுட்பம்
- தமிழர் மருத்துவம், சித்த மருத்துவம்  
ஆரம்பத்தில், இவற்றைப் பற்றி எழுதுவதே ஒருவிதத்தில் வேண்டா வேலை போன்றே தோன்றியது. ஏன் என்றால் அறிவியல் என்பது ஒன்றுதானே, அதிலென்ன தமிழர் அறிவியல் - ethnic science என்று தோன்றியது. அதிக பட்சம் local knowlege என்று சிறுமைப்படுத்தி விடுவர். ஏற்கனவே எல்ல அறிவியலும் வேததில் இருந்துதான் வந்தது போன்ற ஒரு போலி தோற்றத்தைபோல தமிழர் அறிவியல் என்ற கருத்துரு தோன்றிவிடுமா என்ற அச்சமும் இருந்தது.  
தமிழர் அறிவியலில் இருந்து புது தொழில்நுட்பங்கள் சாத்தியம் என்பதற்கு சில நல்ல உதாரணங்கள் உண்டு. எ.கா biological pestacides, medicinal plants போன்றவை. இங்கு நான் இயற்கை அறிவியல் - natural sciences கவனம் தருகின்றேன்.  
இவற்றை பற்றி ஏன் கவனம் தேவையென்று எண்ணினால், ஒரு பாடத்தை படிக்கும் பொழுத் எல்லாமே ஐரோப்பிய மையப் பார்வையில் இருந்தே வருகின்றது. அறிவியல் அணுகுமுறையும், அறிவியலை முறையாக தொழில்நுட்ப ஆக்கத்துக்கு பயன்படுத்தியதும் ஐரோப்பியரின் அரிய பங்களிப்பு என்பதை யாரும் மறுக்க முடியாது. ஆனால், தமிழில் அறிவியல் எழுதும் பொழுது எமக்கான சூழமைவு (context), பின்புலம் (background), சிந்தனையூற்று (roots), சிந்தனைவளம் ஒன்று அவசியமாகின்றது. நாம் வெறும் empty minds, always borrowing போன்ற தோற்றப்பாடு தவிர்த்தல் நலம்.  
இவை பற்றி பயனர்களின் கருத்துக்கள் பரிந்துரைகள் அறிய ஆவல். நன்றி.  
Science: a window open on culture Elena Caovilla, Stefano Girola Can ancient knowledge efficiently answer modern problems? http://www.scientificambitalia.org/bulletin/assets/f97.pdf  
--Natkeeran 17:57, 18 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## 7000 கட்டுரை மகிழ்ச்சி

தொடர்ந்து நிகழும் சில இறுக்கமான உரையாடல்களுக்கு இடையே, 7000 கட்டுரைகள் எண்ணிக்கையை தமிழ் விக்கிபீடியா அடைந்திருப்பது மகிழ்ச்சி அளிக்கிறது. ஒரு நாளைக்கு ஒரு கட்டுரையாவது வருமா என்று 2005 தொடக்கத்தில் நான் அண்மைய மாற்றங்களை பார்த்துக்கொண்டிருந்த காலம் போய் இப்பொழுது மாதம் 500 கட்டுரைகள் என்ற வேகத்தில் தமிழ் விக்கி வளர்ந்து வருகிறது. வரும் நவம்பருக்குள் 10,000 கட்டுரை இலக்கை அடைவோம் என்று நம்புகிறேன். இந்த நேரத்தில் மொத்தத் தொகுப்புகள் எண்ணிக்கையில் 1,00,000 என்ற எண்ணிக்கையை தொட்டிருப்பதும் கவனிக்கத்தக்கது. மொத்தத் தொகுப்புகள் எண்ணிக்கையும் தர அளவுகோள்களில் ஒரு பங்கு வகிக்கிறது. 1,000 கட்டுரைகளை அடைந்தபோது 10,000 கட்டுரைகள் என்ற இலக்கை சுந்தர் வைத்தார். அந்த இலக்கை அடையும் நாள் நெருங்குகையில், அப்பொழுது நினைத்துப் பார்த்திராத தர அளவுகளை மேம்படுத்திக் கொள்ளவும் நாம் முனைய வேண்டும். பெரிதும் கவனிக்கப்படாத அதே வேளை முக்கியமான துப்புரவு மற்றும் பகுப்புச் சீர்மை பணிகளில் ஈடுபடும் கோபி, நற்கீரன் ஆகியோருக்கு இந்த நேரத்தில் என் நன்றியையும் மகிழ்ச்சியையும் தெரிவித்துக் கொள்கிறேன்..(இதுக்கு மேல எழுதினா அரசியல் அறிக்கை மாதிரி ஆகிடுமோ :)) --Ravidreams 23:08, 18 பெப்ரவரி 2007 (UTC)  
மகிழ்ச்சி ரவி. இவ்வளவு விரைவாக இந்த இலக்கை எட்டுவோம் என்று 2005 யாருமே ஊகிக்கவில்லை என்பது உண்மை.
--Natkeeran 23:57, 18 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## 7000 கட்டுரை மகிழ்ச்சி

### 1000 கட்டுரைகள் - பெப்ரவரி 22, 2007 முதல் மார்ச் 19, 2007 க்குள் !!

என் பேச்சுப் பக்கம் பார்க்கவும். இன்று இப்பொழுது 8232 கட்டுரைகள்--செல்வா 00:25, 24 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## தமிழில் இல்லாத தமிழ் தொடர்பான தளங்கள்

### தமிழ் நாட்டு பல்கலைக்கழக தளங்கள் தமிழில் இல்லை

- http://www.tnuniv.ac.in/Universities.htm
--Natkeeran 07:57, 20 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## தமிழில் இல்லாத தமிழ் தொடர்பான தளங்கள்

### செம்மொழித் தமிழ் உயராய்வு மையத்தின் தளம் தமிழில் இல்லை

- http://www.ciil-classicaltamil.org/default.html
--Natkeeran 07:57, 20 பெப்ரவரி 2007 (UTC)  
ஆம், நற்கீரன் தமிழ் தொடர்பில் கூட எதுவும் தமிழிலில்லை. அதனாற்தானே விக்கிபீடியா போன்றவற்றை நாம் மிகவும் கவனத்துடன் வளர்த்தெடுக்க வேண்டியிருக்கிறது. சுற்றி வளர்க்காமல் சொல்ல வருவதை நேரடியாகச் சொல்லலாமே :-) கோபி 12:33, 20 பெப்ரவரி 2007 (UTC)  
செம்மொழித் தமிழ் உயராய்வு மையத்தின் இணையத்தள வடிவமைப்பாளருக்கு கடிதம் எழுதி உள்ளேன். மறுமொழியோ மாற்றமோ வந்தால் சொல்கிறேன் :) :(--Ravidreams 13:32, 20 பெப்ரவரி 2007 (UTC)  
இவ்வளவு எதற்கு, தமிழை செல்லரிக்காமல், கடல்கொள்ளாமல் காப்பாற்றப்போகும் மதுரைத்திட்டத்தின் மடலாடல் ஏதாவது தமிழில் நிகழ்ந்திருக்கிறதா?
சிவத்தம்பி சொன்னதாயு ஒரு கூற்று பிரபலம் "தொன்மையில் இல்லை தொடர்ச்சியில்".
தொன்மையிலும் இல்லை, தொடர்ச்சியைப்பற்றியும் தெரியாது. நிகழ்காலத்தில் அன்றாடம் தமிழை பயன்படுத்துவதில் தான் இந்த பாவப்பட்ட மொழிக்கு வாழ்வு இருக்கிறது. --மு.மயூரன் 15:48, 20 பெப்ரவரி 2007 (UTC)  
//செல்லரிக்காமல், கடல்கொள்ளாமல்//
:-)
--கோபி 15:57, 20 பெப்ரவரி 2007 (UTC)  
ஆமாம், மயூரன் - தமிழை காக்கிறோம் வளர்க்கிறோம் என்று செயல்படுகிறோம் என்ற திட்டங்கள் பலவற்றிலும் ஆங்கில வழி செயற்படுத்தலே இருக்கிறது. தமிழ் விக்கிபீடியாவிலும் தொடக்கத்தில் நான் உட்பட பலர் ஆங்கிலத்தில் மறுமொழி இட்டு வந்தோம். இப்பொழுது அது அறவே ஒழிந்திருப்பது ஒரு முன்மாதிரியான செயற்பாடு.--Ravidreams 15:59, 20 பெப்ரவரி 2007 (UTC)  
செம்மொழித் தமிழ் உயராய்வு மையத்தின் தள வடிவமைப்பாளரிடம் இருந்து வந்த மறுமொழி கீழே:--Ravidreams 11:35, 22 பெப்ரவரி 2007 (UTC)  
Dear Sir,  
Thank you very much for your valuable feedback.Our focus is on Projecting Classical Tamil to the International Community.But at the same time we had already prepared our website in Tamil Unicode also.Its under the Validation and Testing process.Tamil version of Our website will be available Shortly.We will notify you about it immediately.  
Regards,  
Web development Team,Centre of Excellence for Classical Tamil,Central Institute of Indian Languages,Manasagangotri, Mysore - 570006,India  
:நானும் எழுதியிருந்தேன். மேற்கண்ட அதே மறுமொழிதான் தந்துள்ளனர். பலரும் இப்படி எழுதுவது பயன் தரலாம். --செல்வா 14:37, 22 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## தொகுத்தல் வழு

எந்த ஒரு பக்கத்தின் தொடக்கத்திலும் முதல்பத்தியில் வலப்பக்கம் அமைந்துள்ள தொகு இணைப்பை அழுத்தினால் முதற்பக்க தொகுப்புப் பார்வைக்குப் போகிறது?? இதை எப்படி சரி செய்வது? ருசியப் பயனர் எட்வர்டின் ஆலோசனைப்படி சுந்தர் இந்த மாற்றத்தை monobook.jsல் செய்தார் என்று நினைக்கிறேன்--Ravidreams 11:00, 21 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## Google reader வழியாக அண்மைய மாற்றங்கள்

Google readerல் அண்மைய மாற்றங்கள் பக்கத்தின் ஓடையை பெற்று கண்காணிக்க முடியும். இதன் மூலம் பல மாற்றங்களை தாமதமின்றி பார்த்து வாசிக்க முடிகிறது. பல சமயங்களில் விக்கிபீடியாவில் அண்மைய மாற்றங்கள் பக்கத்தை கண்காணிக்கையில் ஒவ்வொரு பக்கமாய் செல்வது நேர விரயம் ஆகிறது. விக்கிபீடியா வழங்கியும் அவ்வளவு வேகமாய் இல்லை. Google readerல் ஏற்கனவே உள்ள தொகுப்பலிருந்து உள்ள வேறுபாடு மட்டும் எடுப்பாக காட்டப்படுவது சிறப்பு. என்ன குறை என்றால் விக்கி markupகள் கூகுள் ரீடரில் வேலை செய்யாது. அதனால் படிப்பதில் சிரமம் இருக்கும். ஆனால், ஒரு பக்கத்தில் என்ன மாற்றம் என்பதை மேலோட்டமாக பார்க்க உதவும். தவிர, தமிழ் விக்கிபீடியா அண்மைய மாற்றங்கள் பக்க சிறப்புப் பார்வையில் ஒரு பக்கத்திற்கான தொகுப்புகளை ஒரே வரியில் காட்டும். ஆனால் கூகுள் ரீடர் ஒவ்வொன்றாக காட்டுகிறது. அவரவர் வசதிக்கேற்ப சோதித்துப் பார்த்து கூகுள் ரீடரிலோ தளத்திலோ அண்மைய மாற்றங்கள் பக்கத்தில் பார்க்கலாம். அண்மைய மாற்றங்கள் பக்கத்துக்கு சிறப்புப் பார்வை ஒன்று உள்ளது என்பதை இங்கே பயனர்கள் கவனத்துக்கு தருகிறேன். இதன் மூலம் பதிகைகள், மற்றும் ஒரே பக்கத்தில் ஏற்படும் பல மாற்றங்களையும் சிரமமின்றி ஒரே வரியில் படிக்கலாம். --Ravidreams 13:02, 21 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## தமிழ்த் தளங்களில் விக்கியின் பயனர் வருகை நிலவரம்

அலெக்சா நிறுவனத் தகவல்படி தமிழ்த் தளங்களில் பயனர் வருகை நிலவரப்படி தமிழ் விக்கிபீடியா 30வது இடத்தில் உள்ளது. 20வது இடத்தில் தமிழ்மணம் உள்ளது. ஏனையவை அனைத்தும் தினமலர் போன்று செய்தித் தாள்களின் தளங்கள் அல்லது sify tamil போன்று செய்தியை முக்கியமாகத் தரும் வலைவாசல்கள். விக்கி போன்று தகவல் தளம் ஏதும் இல்லை. விக்கியின் வளர்ந்து வரும் தன்மையை முன்னிட்டு வருங்காலத்தில் இந்த வருகை நிலவரத் தர வரிசை இன்னும் முன்னேறும் என்று எதிர்ப்பார்க்கலாம். தவிர, இணையத் தமிழ் வாசகர்கள் செய்திகளை அதிகம் எதிர்ப்பார்ப்பதை கருத்தில் கொண்டு நடப்பு நிகழ்வுகள் குறித்த கட்டுரைகளை எழுதுவதிலும் நாம் கவனம் செலுத்த வேண்டும். விக்கியிலும் முதற்பக்கத்துக்கு அடுத்து நடப்பு நிகழ்வுகள் பக்கமே அதிகம் பார்க்கப்படுவது கவனிக்கத்தக்கது.--Ravidreams 21:58, 21 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## த.வி பற்றி மயூரனனின் அருமையான கட்டுரை ஒன்று

- விக்கிபீடியா- கூட்டுழைப்பு - திறந்த புலமைச்சொத்து மல்லிகையின் 42வது ஆண்டு மலருக்காக பயனர் மு. மயூரனால் எழுதப்பட்ட கட்டுரை  
--Natkeeran 01:59, 25 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## விக்கிமுகாம்

நானும் கணேசும் விக்கிமுகாமில் உள்ளோம். அவ்வப்போது தகவல்களை இற்றைப்படுத்துகிறேன். -- Sundar <sup>\பேச்சு</sup> 04:02, 25 பெப்ரவரி 2007 (UTC)  
- --Natkeeran 04:16, 25 பெப்ரவரி 2007 (UTC)  
- பயனர்:Mahir78 வருவதாக கூறியிருந்தார். --Natkeeran 04:19, 25 பெப்ரவரி 2007 (UTC)  
நன்றி நற்கீரன். நீங்கள் மேலே சுட்டியுள்ள கூட்டறிக்கையிலிருந்து குறிப்பு எடுத்துக் கொண்டிருக்கிறேன். ஊடகங்களுக்கு இந்த அறிக்கையைச் சுட்டி விடுகிறேன்.  
மாகிரைக் கண்டிப்பாகச் சந்திக்கிறேன். - Sundar <sup>\பேச்சு</sup> 04:36, 25 பெப்ரவரி 2007 (UTC)  
A quick update on the Wikicamp. The camp was a success in promoting Tamil Wikipedia. Sundar made a presentation on the Tamil wiki and it was well received. Press had questions regarding the Tamil wikipedia. The plan is to publish the the press release link on the Wikicamp website and send it to press too. Sundar will work on it once he gets back to Madurai. Regards, Ganeshk 15:16, 26 பெப்ரவரி 2007 (UTC)  
விக்கிமுகாமில் தமிழூற்று demonstration கொடுத்தேன். குறிப்பாக ஜிமெயில் அரட்டையில் தமிழ் விக்கிபீடியா/விக்சனரி பற்றி விளக்கும் பொழுது நல்ல வரவேற்பு கிடைத்தது. தங்கிலிஷ் முறையில் விக்கிபீடியா தொடுப்புகள் பெறுவதை சொன்னபோது ஏன் தமிழில் இல்லையா என்றனர். (இன்று அதையும் சரி செய்து விட்டேன் eg. /wiki தமிழ்நாடு). ஒருவர் மொழிமாற்றி (translation service) இருக்கிறதா என்று வினவினார். சுந்தர், கணேஷ் இருவரையும் சந்தித்தது மகிழ்ச்சியாயிருந்தது. -மாஹிர் 28 பெப்ரவரி 2007 (IST)
# விக்கிப்பீடியா:ஆலமரத்தடி/தொகுப்பு08

## ஆர்வலர்கள் த.வி. தொகுக்க நுட்ப உதவி தேவை

- SP.VR. சுப்பையா
- ஞானவெட்டியான்
இவர்கள் த.வி. தொகுப்பதற்கு ஆர்வமாயுள்ளார்கள். ஆழ்ந்த அனுபவமும் புலமையும் உள்ளவர்கள். ஆனால் நுட்பம் இன்னும் தடையாக உள்ளது. பார்க்க Comments: http://classroom2007.blogspot.com/2007/02/3.html  
சில வழிகாட்டல்களை இட்டுள்ளேன். அவர்களை பின்தொடர்ந்து த.வி விற்கு பங்களிக்க பிற பயனர்களும் உதவ வேண்டும். நன்றி. --Natkeeran 17:09, 25 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## நினை தொடர்கள் - Mnemonics (தமிழ் சொல் என்ன?)

- 'வந்த கிழவன் தென்னை மேலே' - வடக்கு கிழக்கு தெற்கு மேற்கு  
--Natkeeran 06:54, 28 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## No Orginal Research vs Research for Content

இங்கு ஒரு விடயத்தை தெளிவு படுத்த விரும்புகின்றேன். ஆ.வி விலும் சரி, த.வி விலும் சரி ஆதாரபூர்வமான தகவல்களே சேர்க்கப்படவேண்டும். அவை மெய்யறிதன்மையை கொண்டிருக்க வேண்டும். ஆ.வி No Original Research என்ற ஒரு கொள்கை உண்டு. அதாவது உறிதிப்படுத்தப்படாத தகவல்களை அல்லது கட்டுரைகளை அது சேர்ப்பது இல்லை. அதற்கு அர்த்த ஆய்வு இல்லாமல் கட்டுரை எழுதுவது இல்லை என்பது தெளிவுபடுத்தப்படவேண்டும்.  
த.வி பொறுத்தவரை ஆய்வுக்கான குறிப்புகளை கட்டுரைப் பேச்சு பக்தில் இடுவதில் நாம் பின்னிற்க தேவையில்லை என்றே நினைக்கின்றேன். ஒரு புதிய தலைப்பில் கட்டுரை எழுதுவது Original Research ஆகாது. Original Research என்பது மிகவும் சிரமமான ஒரு பணி. விபுலானந்தர் எழுதிய யாழ் நூல், மகாதேவன் மேற்கொண்ட தமிழ் எழுத்து வரலாற்று ஆய்வுகள் போன்றவையை எடுத்து காட்டலாம். அறிவியலில் அதன் கோட்பாட்டை முன்னோக்கி செலுத்தக்க வகையில் பங்களிப்பு செய்யப்படவேண்டும்.  
இங்கே நாங்கள் முதன்மையாக செய்வது தகவல் சேர்ப்பு. அத்தோடு அந்த தகவல்களுக்கான ஒரு சூழமைவு, பின்புலம், சிந்தனை சூழலையும் ஏற்படுத்த வேண்டியுள்ளது. காரணம் தமிழ் மொழியில் பல துறைகளில் இந்த சிந்தனை சூழலோ அல்லது புலமோ இல்லாமல் இருப்பது ஒரு கசக்கும் உண்மை. அப்படி இருந்தாலும் அது பரந்து பொதுவாக அறியப்படவில்லை.  
இலங்கையில் வெளிவரும் சில சிறப்பான உளவியல் சார்பான ஏடுகள் தமிழகத்துக்கு செல்வதில்லை. தமிழகத்தில் வேளாண்மைத் துறையில் மேற்கொள்ளப்படும் மரபு ரீதியான சில ஆராய்ச்சிகள் இலங்கைக்கு எட்டுவதில்லை. சித்த மருத்துவமும், நாட்டு மருத்துவமும் சும்மா ஒரு சாக்கு போக்கான ரீதியில்தான் அரசுகளால் ஆதரவுதரப்படுகின்றன.  
'அறிவியல் அறிவியலுக்கா' என்பதிலோ அல்லது 'கலை கலைக்கா' என்பதிலோ அர்த்தம் இல்லை. 'அறிவியல் மக்களுக்காக' 'கலை மக்களுக்கா' என்பதில் தெளிவு வேண்டும். அதற்காக குறிகிய நோக்கிலோ அல்லது கால எல்லையிலோ சிந்திக்க வேண்டிய அவசியம் இல்லை.  
அறிவியல் ஏடுகள் தமிழில் சாத்தியமா. சாத்தியம். கோள்வி அதுவல்ல. அது தமிழருக்கு தமிழில் தேவையா என்பதுவே. இன்றைய உலகில் இரண்டு மொழிகளையாவது தெரிந்து வைத்திருப்பது ஒரு தெரிவு இல்லை. அது ஒரு அத்யாவசய தேவை. ஆனால் எமது புரிதல்கள் சரியாக இருக்கின்றனவா என்பதை சரிபார்த்து கொள்ள அறிவியல் ஏடுகள் தமிழில் இருந்தாலும் நன்று.  
மேலும், பின்வரும் தலைப்புகள் தேவையா?
# விக்கிப்பீடியா:ஆலமரத்தடி/தொகுப்பு08

## No Orginal Research vs Research for Content

### தற்கால தொழில்நுட்பம்

- தமிழர் மின்னியல்
- தமிழர் இயந்திரவியல்
- தமிழர் விண்வெளி அறிவியல்  
--Natkeeran 18:14, 28 பெப்ரவரி 2007 (UTC)
# விக்கிப்பீடியா:ஆலமரத்தடி/தொகுப்பு08

## தமிழில் இயல் தலைப்புகள் பட்டியல் தேவை

- தமிழில் Subject Headings Lists என்று சொல்லப்படுகின்ற இயல் தலைப்புகள் பட்டியல் தேவை. குறைந்த பட்சம் ஒவ்வொரு மேல் நிலை இயல்களிலுமாவது இது ஆக்கப்படவேண்டும். இயல் தலைப்புகள் இருந்தால் அதைப் பாத்து கட்டுரைகள் எழுத, எழுதி தர பயனர்கள் முன்வருவார்கள்.  
- இயல் தலைப்புகள் ஆக்குவதில் பயனர்களின் தேவைகளும், துறைசார் வல்லுனர்களின் பங்களிப்பும் தேவை. இது த.வி முன் இருக்கும் ஒரு முக்கிய பணி.  
--Natkeeran 17:30, 1 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## தமிழில் இணையத்தில் மாணவர்களுக்கான இலவச பாடங்கள்

- பார்க்க http://www.eshikshaindia.in/
- http://timesofindia.indiatimes.com/Cities/Delhi/New_web_portal_to_make_tough_concepts_easy/articleshow/1635440.cms
- http://www.eshikshaindia.in/tamil-content-download.html
--Natkeeran 04:31, 6 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## கட்டற்றது எதிர் கட்டற்றவை

எது நன்றாக உள்ளது. --Natkeeran 04:04, 8 மார்ச் 2007 (UTC)  
கட்டற்றது - ஒருமை; கட்டற்றவை - பன்மை !!--Ravidreams 15:50, 8 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## உரை திருத்தத் தேவை.

அனைவரும் 10, 000 கட்டுரை இலக்கை நோக்கி நகர்கையில், ஏற்கனவே உள்ள பல கட்டுரைகளுக்கு உரை திருத்த தேவை இருப்பதை சுட்டிக் காட்ட விரும்புகிறேன். பல கட்டுரைகளில் மிகுதியான எழுத்துப் பிழைகள், இலக்கணப் பிழைகள் உள்ளன. குறைந்தபட்சம் எளிதில் தவிர்க்கப்படக்கூடிய இச்சிறு பிழைகளை களைய அனைவரும் கவனம் எடுக்க வேண்டும் என்று வேண்டிக் கொள்கிறேன். கட்டுரை உருவாக்கம் ஒரு பக்கமும் உரை திருத்தம் இன்னொரு பக்கமும் நடைபெற வேண்டும். குறிப்பில்வழிப் பக்க வசதியைப் பயன்படுத்தி இந்த திருத்தங்களை மேற்கொள்ளலாம். 10, 000 கட்டுரை இலக்கை அடைந்த பின் ஓரளவாவது தமிழ் விக்கியை விளம்பரப்படுத்த முனைய வேண்டும். அப்பொழுது வந்து பார்ப்பவர்களுக்கு தமிழ் விக்கியில் **எழுத்துப் பிழைகள் மலிந்திருந்தால் நம் மீது உள்ள நம்பகத் தன்மை குறையும்**.  
உரை திருத்தும் போது நான் மிகவும் கவனிக்கும் இரண்டு:  
1. தேவையற்ற இடங்களில் சொற்களை பிழையாக சேர்த்து எழுதுவது. எடுத்துக்காட்டுக்கள் - வந்துசென்றான், முதலாவதுபெயர்.
2. தேவையற்று சொற்களை மிகுதியாக இணைத்து எழுதுவது. எடுத்துக்காட்டுக்கள் - சொல்லலாமென்றாலும்கூட. இப்படி எழுதுவது பள்ளிக் குழந்தைகள் உட்பட்ட பலருக்கு கட்டுரைகளை வாசிப்பதில் சிரமத்தை ஏற்படுத்தும். இயன்ற அளவு, சொற்களை பிரித்து எழுதுவது நன்று என்று தோன்றுகிறது.  
இவை என் ஆலோசனைகளே. நன்றி.
# விக்கிப்பீடியா:ஆலமரத்தடி/தொகுப்பு08

## நன்றி

ஒரு மாத விடுமுறையை முடித்துவிட்டு இன்று இலங்கையிலிருந்து யப்பான் திரும்பிவிட்டேன். எனக்கு நிர்வாக அணுக்கத்துக்கத்தை ஏற்படுத்துவதற்கான வாக்களிப்பில் வாக்களித்து கருத்து கூறிய அனைவருக்கும் நன்றிகள். உங்கள்து எதிர்பார்ப்பை ஈடு செய்யும் வகையில் எனது பணியை தொடர முயற்சிக்கிறேன். எனது இலன்கை பயணம் பற்றிய கருத்துக்களை தனி இ-கடித்ததில் தருகிறேன்.--டெரன்ஸ் <sup>\பேச்சு</sup> 09:21, 10 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## Discussion for deletion on English Wikipedia

There is a discussion on [] about whether :en:Category:Tamil Americans should be deleted. The nomination was made by a Tamil. His argument, and that of those who support him, is that it is wrong to elevate a linguistic group to the level of national and religious immigration. He's been strongly opposed by other editors who argue that Tamils are a single transnational ethnic group just like the Basques, Irish and others who have their own categories, but others have challenged this. At the moment the discussion's been going around in circles, and I think it would be useful to have a wider range of views. If any of you are also contributors to the English Wikipedia, could you please consider making your views and arguments for either side known.  
Sorry for typing this in English, and I hope I've come to the place! -- 66.199.252.58 10:53, 15 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## பாராட்டுப் பதக்கங்கள்

பாராட்டுப் பதக்கங்களை பேச்சுப்பக்கத்தில் இடுவதை விட பயனர் பக்கத்திலேயே இட்டால் நன்றாக இருக்கும். ஆ. விக்கியில் இவ்வாறே செய்கின்றனர். --Sivakumar <sup>\பேச்சு</sup> 16:01, 16 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### ஆக்கம்

10 000 இலக்கு அண்மையில் தெரிகின்றது. த.வி தரத்தைப் பேணிய வண்ணம் இந்த இலக்கை அடைய பலரும் பல்வேறுவழிகளில் பங்களித்துவருகின்றார்கள். மெய்ப்பார்த்தல், தரம் பிரித்தல் ஆகிய செயற்பாடுளிலும் இனி கூடிய கவனம் செலுத்தலாம். எப்படி ஆதாரங்களை, மேற்கோள்களை, அடிக்குறிப்புகளை சேர்ப்பது பற்றிய கையேடும் விரிவாக்கப்படவேண்டும்.
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### நுட்பம்

இங்கு நாம் சற்று பின் தங்கியே இருக்கின்றோம். இன்றைப்படுத்தவில்லை. தமிழை நேரடியாக உள்ளிட த.வி வில் வசதிகளை ஏதுவாக்கலாம்...நுட்பம் உண்டு. ஆனால் செயலாக்கப்படவில்லை. சுந்தர், கணேஸ் போன்றவர்களின் தொழிற்பாடு இங்கு தேவைப்படுகின்றது. நுட்பம் தொடர்பான பரந்துபட்ட அறிவை நாம் ஆவணப்படுத்த வேண்டும். அது இவர்களை அவர்களின் பணிச்சுமையின் நடுவே நாம் இடையூறு செய்யாமல் இருக்க உதவும். இடைமுகம் தமிழ்ப்படுத்தல் முதல் பல்வேறு நிலைகளில் இந்த ஆவணப்படுத்தல் செய்யப்பட வேண்டும்.
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### சமூகம்

இங்கு நாம் ஒரு சில முனைகளில் தேக்கம் கண்டாலும், நல்ல ஆரோக்கியமான சூழலையே தொடர்ந்து பேணி வருகின்றோம். குறிப்பாக புதுப் பயனர்களை தமிழ் விக்கிபீடியாவின் நடையையும், பரந்துபட்ட (அறிவியல்) நோக்கையும் புரிந்து செயல்பட வேண்டும் என்று த.வி எடுக்கும் முயற்சிகள் நன்று.
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### கொள்கை

மற்றும் No Orginal Research vs Research for Content இன்னும் விபரிக்கப்படவேண்டும். அத்தோடு எளிய முறையில் நல்ல தமிழ்ச் சொற்களை பயன்படுத்தி எழுதல் நன்று என்பதை ஒரு அடிப்படை கொள்கையாக ஏற்று, அதற்குரிய வழிகாட்டல்களையும் ஏற்படுத்தல் வேண்டும்.
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### படிமங்கள்

பல பயனர்கள் முன்வைத்த கருத்துகளை உள்வாங்கி, கோபி படிமங்களை ஓரளவு கட்டுப்பாட்டுக்குள் கொண்டுவந்துள்ளார். உரிமமும் மூலமும் தரப்படவேண்டு; இதுவே தாரக மந்திரம். கட்டற்ற படிமங்களை இயன்றவரையில் சேர்ப்பதற்கு ஊக்குவிக்க வேண்டும்.
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### உதவி

இது தான் இப்பொழுது எமக்கு முன் இருக்கும் ஒரு முக்கிய பணி. பல உதவி பக்கங்கள் இருந்தாலும், அவை ஒரு பூரண தன்மையை அடையவில்லை. எல்லாம் எங்கோ அங்கோ இருக்கு என்ற நிலைதான். இதில் கூடிய தெளிவு வேண்டும். ரவி/மயூரன் ஒரு பக்கத்தில் உதவி போன்றவை நன்று.
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### களை எடுப்பது

பொருத்தமற்ற பக்கங்களை நீக்குவது, விக்கியாக்கம், வகைப்படுத்தல் போன்றவை த.வி தொடர்ந்து தேவை.
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### இன்றைப்படுத்தல்

பொறுப்பை சவாலக ஏற்று, சுமையை முன்கூட்டியே பிரித்து முயன்று பார்க்கலாமா. சிக்கல் என்னவென்றால் அவரவர் முன்வரவேண்டும். இதை நீங்கள் செய்ய வேண்டும் என்று சொல்ல முடியாது. முன்பக்கத்தில் இரு புதிய கட்டுரைகள் ஒவ்வொரு நாளும்...இதை ஒருவரே தொடர்ந்து செய்வது சாத்தியமில்லை. அலுப்புத்தரக் கூடியது. (இந்த விடயத்தில் கனக்ஸ், ரவி ஆகியோருக்கு மிக்க நன்றி.) எனவே ஒரு சுழற்சி முறை தேவை. ஒருவர் ஒரு கிழமைக்கு என்ற மாதிரி...  
இது வரை நான் கண்டதில் வாரத்துக்கு ஒருவர் என்று பொறுப்பு எடுத்துச் செய்வது போன்றவை, தற்போது உள்ள சூழலில் தொடர்ந்து செய்யகூடியதாகத் தோன்றவில்லை. எனினும் தமிழ் விக்கிபீடியாவின் பல பணிகளிலும் அனைவரும் கூடிய முனைப்புடன் செயல்பட வலியுறுத்த வேண்டும். புதியவர்கள் கட்டுரை ஆக்கப் பணிகளில் ஈடுபட, பழைய பயனர்கள் கட்டமைப்பை மேம்படுத்தல், உதவிப் பக்கங்கள், உரை திருத்தம் போன்றவற்றில் கவனம் செலுத்த வேண்டும். --ரவி 17:42, 17 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### காட்சிப்படுத்தல்

பயனர் தெரிவுக் கட்டுரைகள் - தொகுப்பு 03 போன்று பிறரும் தெரிவு செய்தால் நன்று. முதற்பக்கத்தில் காட்சிப்படுத்தாத கட்டுரைகளை தெரிதல் நன்று. இதன் நோக்கம் ஓரளவு பூர்த்தியான நல்ல கட்டுரைகளை அடையாளம் காண்பதே. பொதுப் பயனர்களை மனத்தில் நிறுத்தி.
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### வரைபடங்களும்/அழகியலும்

தமிழில் வரைபடங்கள் சேர்த்தல் நன்று. த.வி தனித்துவமான icons உருவாக்க வேண்டும்.
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### தொடர்புகள்

நூலகம் பங்களிப்பார்களுடான இணைச்செற்பாடு மிகச்சிறப்பாக இருக்கின்றது. அங்கு இருக்கும் ஒவ்வொரு நூலுக்கும் இங்கும் ஒரு பக்கம் இருத்தல் நன்று. அதே போல் உபுண்டு, லினக்ஸ், கட்டற்ற இயக்கம் ஆகியவர்களின் பங்களிப்பும் த.வி வலு சேர்க்கும். பல தமிழ் எழுத்தாளர்கள் தங்களை ஆக்கங்களை த.வி அனுப்பி வைத்துள்ளார்கள், அவர்களின் ஆக்கங்களும் விரைவாக சேர்க்கப்படவேண்டும்.  
மருத்துவம், சட்டம் போன்று துறைகளில் இயங்குபவர்களை இங்கு அழைத்து வருவது முக்கியம். மலேசியா, சிங்கப்பூர், ஐரோப்பா ஆகிய தமிழர் புலங்களில் இருந்தும் ஆக்கர்களை இங்கு அழைத்து வருதல் வேண்டும். --Natkeeran 21:42, 16 மார்ச் 2007 (UTC)  
::நூலகம் திட்டத்தில் இணைக்கப்படும் அனைத்து நூல்களும் முக்கியமானவை என்றில்லை. ஆதலால் அனைத்திற்கும் தனித்தனிக் கட்டுரைகள் உருவாக்குவது அவசரமானதல்ல. ஆனால் பயனுள்ளதாகப் பயனர்கள் கருதும் நூல்கள் தொடர்பான கட்டுரைகள் உருவாக்கப்படுவது பரந்த பயன்பாட்டுக்கு வழிவகுக்கும். கோபி 16:03, 17 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## த.வி அடிப்படைக் கட்டமைப்பு - எங்கே இருக்கின்றோம், என்ன செய்ய வேண்டும் - மேலோட்ட அலசல்

### 

ரவி 17:44, 17 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## விக்சனரி என்று ஒன்று !!

அண்மைக் காலங்களில் விக்கிபீடியாவுக்கு ஈடாக தமிழ் விக்சனரி மீதான கவனமும் கூடி வருகிறது. ஆனால், **கடந்த மூன்று மாதங்களாக புதிதாக 100 சொற்கள் கூடச் சேர்க்கப்படாமல் ஈயோடிக் கொண்டிருக்கிறது தமிழ் விக்சனரி.** இருக்கும் ஒன்றிரண்டுப் பயனர்களுக்கும் துப்புரவுப் பணிக்கே நேரம் சரியாக இருக்கிறது. தமிழ் விக்கிபீடியா தொடர்ந்து 70வது இடத்தில் இருக்கையில் தமிழ் விக்சனரி ஒரு வருடமாக 30வது இடத்தைத் தக்க வைத்திருப்பதுடன் இந்திய மொழி விக்சனரிகளில் முதலாவதாகத் தொடர்ந்து இருக்கிறது. விக்கிபீடியா 10,000 கட்டுரை இலக்கை நோக்கி நகர்கையில் விக்சனரியையும் மேம்படுத்த அனைவரையும் அழைக்கிறேன். நாளுக்கு 5 சொற்கள் என்று ஒருவர் சேர்த்தால் கூட நன்றாக இருக்கும். அங்கு துப்புரவுப் பணிகள் நிறைய இருப்பதால் இங்கிருந்து விக்கி அனுபவம் உடையோர் வருவதும் அவசியம்.--ரவி 18:57, 23 மார்ச் 2007 (UTC)  
: எனக்கு விக்சனரி தொடர்பில் நிறைய ஆர்வம் இருக்கிறது. சிறப்பாக, தமிழ்க் கலைச் சொற்கள் தொடர்பில் நிறையச் செய்வதற்கு எண்ணம் உள்ளது. அதைவிடப் பழந்தமிழ் நூல்களிலிருந்து சொற்களை நூல்வாரியாகத் தொகுப்பதற்கும் எண்ணியுள்ளேன். இன்னும் சிறிதுகாலம் விக்கிபீடியாவில் கூடிய நேரம் செலவிட எண்ணியுள்ளேன். அதன் பின் விக்சனரிக்கும் நேரம் ஒதுக்குவேன். Mayooranathan 21:34, 23 மார்ச் 2007 (UTC)  
::ரவி, எனக்கு விக்சனரியில் ஆர்வம் இருந்தாலும், அங்கு இருக்கும் அமைப்பு முறை எனக்கு சரியானதாகப் படவில்லை. இன்னும் நிறைய எளிமைப்படுத்தவேண்டும். சொற்களுக்கு ஒரு வார்ப்புரு போல ஒன்று பொதுவாக வைத்திருக்கலாம். பெயர்ச்சொல், வினைச்சொல், உரிச்சொல், முதலியன. இப்பொழுதிருக்கும் முறை, சொல்லுக்குச் சொல் மாறுபடுகின்றது. படிப்பதற்கும், ஆக்குவதற்கும் தேவை இல்லாமல் கடினமாக உள்ளது (தொகுப்பதை இன்னும் மிக எளிமையாக்கலாம் என்னும் பொருளில் கூறுகிறேன்). மேலும் ஒரு சொல்லுக்கு பெயர்ச்சொல் வடிவம், வினைசொல் வடிவம், ஆங்கிலச்சொல் தொடர்பு (பிறமொழித் தொடர்பு) எல்லாம் ஒரு அழகான அட்டவணையாக வரச்செய்யலாம். அழகான நிறமும் கூடத்தரலாம். படங்களும் கூடச் சேர்க்கலாம். வீணை என்றால் வீணையின் படம் காட்டலாம். தமிழ் விக்கிக்கு இணைப்புத் தரலாம். சில நாட்களில் 1000 சொற்கள் தொகுக்க இயலும். 100,000 சொற்களை நாம் எட்டுவது முறைப்படி செய்தால் விரைந்து அடையலாம். எல்லாவற்றுக்கும் மேலாக யார் பொருள் சரியா எனப் பார்ப்பது? இதுவே முதல் கடமை. பல சொற்களுக்கு மிகத்தவறாக பொருள் கொடுக்கப்பட்டுளன. ஒரு சிலவற்றை அங்கே குறித்துள்ளேன்.--செல்வா 22:23, 23 மார்ச் 2007 (UTC)  
மயூரனாதன், செல்வா - நீங்கள் சொல்லும் அனைத்தும் செய்யப்படக்கூடியவை. செய்யப்பட வேண்டியவை. உங்களைப் போன்று ஆர்வமும் திறமும் உள்ளவர்கள் பலரும் இன்னும் வர வேண்டி இருப்பதால் இவை தாமதப்படுகின்றன. மயூரனாதன், சில தமிழ்ச் சொற்களுக்கு ஏற்கனவே சில வார்ப்புருக்கள் செய்துள்ளார். ஒரு சில கட்டுரைகளுக்கு ஏற்கனவே படங்கள் இணைக்கப்பட்டுள்ளன. தமிழ் விக்கிக்கும் இணைப்பு தரப்பட்டுள்ளன. பலப் பயனர்களும் வந்தால் இது போல் விக்கியாக்கப் பணிகள் செய்யலாம். நானும் சிவாவும் இயன்றவரை தளத்தைப் பராமரித்துக் கொண்டு இருக்கிறோம். எவ்வளவு அடிப்படைச் சொற்களுக்கு பொருள் சேர்க்க முடியுமோ அவ்வளவையும் சேர்ப்பது என்ற நோக்கில் தற்போது செயல்படுவதால் ஒரு அகராதிக்கான கட்டமைப்பில் ஈடுபட முடியவில்லை. தமிழ் விக்கிபீடியாவிலும் தொடக்கத்தில் இப்படித் தான் இருந்தது. 2006க்குப் பிறகு பல பங்களிப்பாளர்கள் வர வர இங்கு ஒரு ஒழுங்கு, நேர்த்தி வந்திருக்கிறது. அது போல் பிறரும் விக்சனரியில் கூடிய விரைவில் (இங்கு 10,000 கட்டுரைகள் வந்த பிறகாவது) இணைவதை எதிர்ப்பார்க்கிறோம்.--ரவி 23:48, 23 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## Tamil Language Under Review

:en:Tamil language in Wikipedia is under review. Please help edit and keep the a FA. --Natkeeran 05:54, 26 மார்ச் 2007 (UTC)  
The above article is clearly under attack from vandals. I can assure that the quality of the article was much better before. But, now it be being down graded little by little. Ravi, Sundar, etc. Please look into this.  
--Natkeeran 06:43, 26 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## http://en.citizendium.org/wiki/Main_Page

http://en.citizendium.org/wiki/Main_Page  
--Natkeeran 14:05, 27 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## ஆங்கில விக்கியில் ஒரு ஆள்மாறாட்டம்

பார்க்க - http://nanbanshaji.blogspot.com/2007/03/blog-post_16.html  
பிற்காலத்தில் தமிழ் விக்கிக்கு இது ஒரு முன்னெச்சரிக்கை பாடமாக இருக்கலாம். நம் விக்கி வளர வளர பொய்த் தகுதிகளுடன் சிலர் பங்களிக்க வருவதற்கு வாய்ப்புண்டு--ரவி 12:20, 28 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## கட்டுரைகளில் நேரடி ஆதாரங்களைத் சேர்த்தல் அவசியமாகின்றது

அண்மைக் காலத்தில் ஆங்கிலத்தில் தமிழ் பற்றிய கட்டுரை ஆதாரங்கள் அற்ற தன்மைக்காக மிகவும் விமர்சிக்கப்பட்டது. இதற்கு காரணம், எழுதியவர்கள் நேரடியாக ஆதாரங்களைத் தராமல் விட்டதாகும். இங்கும் இனிவரும் காலங்களில் நேரடியான ஆதாரங்களைத் தருவதை வழக்கத்தில் கொண்டுவந்தால், எதிர்வரும் காலங்களில் பல இழுப்பறிகளை தவிர்க்க முடியும். --Natkeeran 18:07, 28 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## depth

அனைத்து விக்கிபீடியா புள்ளிவிவரப் பக்கத்தில் depth என்ற ஒரு அளவுகோல் இருக்கிறது. இது குத்துமதிப்பாக, ஒரு விக்கிபீடியா எந்த அளவு இற்றைப்படுத்தப்படுகிறது, தரமுடன் இருக்க வாய்ப்பிருக்கிறது என்பதை சுட்டிக் காட்டுகிறது. கட்டுரைகளின் அளவை கணக்கில் கொள்ளமால் தொகுப்புகள் எண்ணிக்கை, கட்டுரை எண்ணிக்கை, மொத்தப் பக்கங்கள் எண்ணிக்கை ஆகியவற்றை கணக்கில் கொள்கிறது. ஆங்கில விக்கியின் ஆழம் 200க்கும் மேல். **தமிழ் விக்கியின் ஆழம் ஒரு காலத்தில் 30ஐ ஒட்டி இருந்து இப்போது 20க்கு கீழ் வந்திருக்கிறது.** கட்டுரை எண்ணிக்கை கூடுதலுக்கு ஏற்ப ஏற்கனவே உள்ள கட்டுரைகள் இற்றைப்படுத்தப்படாவிட்டால் இந்த ஆழம் இன்னும் குறைய வாய்ப்பு இருக்கிறது. 10,000 கட்டுரை அளவைத் தொடும்போது குறைந்தபட்ச ஆழமாக 15ஆவது இருக்கும்படி நாம் பார்த்துக் கொள்ள வேண்டும். அதே போல், 10, 000 எண்ணிக்கைக்கு அடுத்து தொடர்ந்து 25,000 - 50,000 - 1,00, 000 என்று எண்ணிக்கையை குறியாக வைத்து ஓடிக் கொண்டிருப்பதில் பொருள் இருக்காது. 10, 000 கட்டுரை எண்ணிக்கைக்குப் பிறகு கட்டுரைத் தரத்தில் கூடிய கவனம் செலுத்த வேண்டும். ஏற்கனவே உள்ள கட்டுரைகளை விரிவாக்குவது, உரை திருத்துவது, ஆதாரங்கள் சேர்ப்பது போன்ற பணிகளில் ஈடுபட வேண்டும். நாடு, மொழி, இனம் போன்று கலைக்களஞ்சிய முக்கியத்துவம் உள்ள தலைப்புகளுக்கு முன்னுரிமை கொடுத்து சேர்க்க வேண்டும். 2008 தொடக்கத்துக்குள் எய்தத்தக்க உயர்ந்தபட்ச ஆழமாக 35ஆவது இருக்கும்படி நாம் கவனித்து செயல்பட வேண்டும் என்று கேட்டுக் கொள்கிறேன். நன்றி--ரவி 11:01, 30 மார்ச் 2007 (UTC)
# விக்கிப்பீடியா:ஆலமரத்தடி/தொகுப்பு08

## Embalam Knowledge centre India

- http://www.youtube.com/watch?v=uZ9T8yVHTPE
- http://www.unesco.or.id/apgest/pdf/india/india-bp-it.pdf  
முடியுமானால், எல்லாரும் ஒருக்காலவது பார்க்கவும்.  
:பயனுள்ள சுட்டி. நன்றி--ரவி 10:02, 6 ஏப்ரல் 2007 (UTC)  
--Natkeeran 04:14, 5 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## ஆங்கில விக்கிபீடியாவில் இருந்து SVG படிமம்

ஓப்பிண் ஆபிஸ் கட்டுரைக்காக ஆங்கில விக்கிபீடியாவில் இருந்து SVG கோப்பைத் தமிழ் விக்கிபீடியாவில் பதிவேற்றமுயன்றேன் அங்கே படிமத்தில் ஒன்றும் தெரியவில்லை. நாம் பயர்பாக்ஸ் பாவிக்கின்றேன். யாராவது சரிசெய்துவிடவும். ஆங்கில இணைப்பு http://en.wikipedia.org/wiki/Image:OpenOffice.org_Logo.svg த --Umapathy 13:11, 5 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## தானியங்கி கட்டுரைகளுக்கு பொருத்தமான கட்டுரைப் புலங்கள்

பரிந்துரைகள் வேண்டப்படுகின்றது. --Natkeeran 01:45, 6 ஏப்ரல் 2007 (UTC)  
:என்ன கேட்கிறீர்கள் என்று புரியவில்லை--ரவி 10:02, 6 ஏப்ரல் 2007 (UTC)
::அதாவது எந்த எந்த பொதுத் தலைப்புகளில் தானியங்கிகள் பயன்படுத்தினால் நல்லது (இயலும், வேண்டும், போதும்) என்று பிறர் நினைக்கிறார்கள் என்று கேட்கிறார். ஊர்களைப்பற்றி கனேஷ்பாட் செய்த்தது போல பிற பொதுத் தலைப்புகள் (செய்யக்கூடிய) தலைப்புகள் உள்ளனவா? எடுத்துக்காட்டாக, திரைப்படங்கள் பற்றிய குறிப்புகள் தக்க வடிவில் எங்கும் தொகுப்பாக இருந்தால் அதனைப் பயன்படுத்தி சிறு விளக்கங்களை சேர்த்து தானியங்கி வழி கட்டுரைகள் ஆக்கலாம். இதில் கதைச் சுருக்கம் முதலியன தனித்தனியாக நம்மால்தான் சேர்க்க முடியும், ஆனால் பெயர், நடிகர்கள், இயக்குனர்கள், வெளியான ஆண்டு முதலியன (செய்திக்குறிப்புகள் முறையான வடிவில் வேறு எங்கும் இருந்தால்) தானியங்கி வழி கட்டுரைகள் ஆக்கலாம். எங்கேனும், உலகில் உள்ள ஆறுகள், அல்லது மலைகள் முதலியன பற்றி தொகுப்புகள் (தரவு அணியாக, தரவுப் பொதியாக) ஒரு மொழியில் இருந்தால், அதனைத் தமிழ் மொழியில் தனித்தனி கட்டுரையாக தானியங்கிவழி ஆக்கலாம். இந்தி மொழியில் தரவுகள் ஏதும் இல்லாமலே தானியங்கி வழி ஒவ்வொரு ஆண்டுகளுக்கும் (கி.பி 1376, 1377, 1378 என்று !!) ஒரு கட்டுரை வீதம் வெற்றாக (குறிப்பேதும் இல்லாமல்), கட்டுரைகள் ஆக்கியுள்ளனர். ஒவ்வொரு ஆண்டுக் கட்டுரையிலும் உள்ளே சனவர்-மார்ச், ஏப்ரல்-ஜூலை என்று உள் தலைப்புகள் வேறு!! பின்னர் செய்திகள் சேர்த்துக்கொள்ளலாம் என்பது அவர்கள் நினைப்பாக இருக்கலாம், ஆனால் இப்போதைக்கு கட்டுரை எண்ணிக்கையை கூட்டுவதன்றி ஒரு சிறிதும் செய்திகள் இல்லா வெற்றுக் 'கட்டுரைகள்''தாம் இவை. --செல்வா 12:44, 6 ஏப்ரல் 2007 (UTC)  
:: ஆமாம் ரவி, செல்வாவின் புரிதல் சரி. அந்த முயற்சியில் நான் ஈடுபடலாம் என்று இருக்கின்றேன். இப்பொழுது automation நிரலாக்கம் தொடர்பாக ஈடுபாடு இருப்பதால், இதையும் முயலலாம் என்று கேட்டிருந்தேன். --Natkeeran 14:54, 6 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## dictionary.com கடவுச்சொல்

பல சமயங்களில் ஆங்கிலச் சொற்களின் துல்லியமான பலுக்கல் அறிய வேண்டியிருக்கிறது. என்னிடம் dictionary.com கட்டணச்சேவைக்கான கடவுச்சொல் இருக்கிறது. இதில் பலுக்கல்களைக் கேட்கலாம். யாருக்காவது தேவையென்றால் ravidreams_03 at yahoo dot com க்கு எழுதுங்கள்--ரவி 09:39, 6 ஏப்ரல் 2007 (UTC)
:எந்தவிதமான கடவுச்சொல்லும் தேவை இல்லாமல் புகழ்பெற்ற மெர்ரியம்-வெ'ப்~ச்ட்டர் அகரமுதலியைப் பயன்படுத்தலாம். அதில் சில சொற்களுக்கு 4 வெவ்வேறு பலுக்கல் ஒலி மாறுபாடுகள் கூட காட்டியுள்ளனர். சொற்களின் வேர்களையும் காட்டுகின்றனர். பார்க்கவும்] இடம்: http://www.m-w.com/
--செல்வா 12:29, 6 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## FARC

Tamil Language article is to be removed of its FA, even after the extensive review process, please vote against it. Also, improve the article if you can. http://en.wikipedia.org/wiki/Wikipedia:Featured_article_review/Tamil_language  
--Natkeeran 19:27, 8 ஏப்ரல் 2007 (UTC)  
::ஆங்கில விக்கியில் பயனர் கணக்கு உள்ளவர்கள் விழிப்பாக இருக்கவும். வாக்கு அளிக்கும் பொழுது keep என்று உங்கள் கருத்தைத் தெரிவியுங்கள். பலர் வந்து சிறப்புக் கட்டுரை வரிசையில் இருந்து *நீக்கவும்* என மொழிவர்-அவற்றுள் எப்பக்கமும் சாராதவ்ர்களும் இருப்பர், தமிழ்மீது காழ்ப்பு உள்ளவர்களும் இருப்பர். வேண்டும் என்றே தமிழ்க்கட்டுரையை சீர் குலைத்தார்கள், என்றாலும் இப்பொழுது சற்று கடினமான எதிர்பார்ப்புகள் உள்ளன. உங்கள் கருத்துக்களைத் தெரிவிக்கத் தவறாதீர்கள்.--செல்வா 21:13, 10 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## உறவுமுறைகள்

தமிழ்_முஸ்லிம்கள்_அன்றாடம்_பயன்படுத்தும்_வார்த்தைகள் என்கிற தலைப்பில் கட்டுரை ஒன்று (முதன்முதலாய்) தொடங்கியிருக்கிறேன். அதில் முஸ்லிம்களின் உறவுமுறைகள் என்கிற வகையில் இன்னும் நீண்டுகொண்டே செல்லும் என்று எண்ணுகிறேன். இவற்றை (உறவு முறைகள்) பொதுவான வேறொரு பக்கத்திற்கு மாற்றினால் என்ன?  
இதில் ஊர் வாரியாக பிரிக்க வேண்டும் என்பது என் அவா..  
--மாஹிர் 10 ஏப்ரல் 2007  
போதிய அளவு தகவல்கள் இருக்குமானால் தனித்தனிக் கட்டுரைகளாக எழுதலாம். Mayooranathan 18:16, 10 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## 9,000 கட்டுரைகள்; 10,000 எப்போது?

இன்று த.வி கட்டுரை எண்ணிக்கை ஒன்பதாயிரத்தை எட்டியிருக்கிறது. செல்வா முன்மொழிந்தபடி முடிந்தளவு விரைவாக பத்தாயிரத்தை எட்ட நாம் இணைந்து செயலாற்ற வேண்டும். பத்தாயிரம் வரைக்குமாக என்று எல்லோருமிணைந்து தினம் 50 கட்டுரைகள் இணைத்தால் இம்மாத முடிவிலேயே பத்தாயிரத்தை எட்டலாம். வழக்கமான மித வேகத்தில் சென்றால் மேலும் ஒரு மாதம் எடுக்கும். தெலுங்கு விக்கிபீடியா மீண்டும் வேகம் எடுக்கிறது. தமிழைத் தாண்டி முதலிற் பத்தாயிரத்தைத் தொட்டாலும் ஆச்சரியப்படுவதற்கில்லை. இந்தி விக்கிபீடியா பத்தாயிரத்தை தாண்டிய பின் சற்று நின்று நிதானித்துப் பல கட்டுரைகளை நீக்கி முன்னேறுவதாகத் தெரிகிறது. --கோபி 17:37, 10 ஏப்ரல் 2007 (UTC)  
கோபி, தெலுங்கில் ஏற்கனவே 20,000+ கட்டுரைகள் உள்ளன. மராட்டி மொழியை சொல்கிறீர்கள் என்று நினைக்கிறேன். தமிழ் விக்கிபீடியா துவக்க காலத்தில் நம்முடன் இணையான வேகத்தில் வளர்ந்த கன்னட விக்கிபீடியா இப்பொழுதும் 5000க்கு குறைவான கட்டுரைகளுடன் இருப்பது ஆச்சர்யமாக இருக்கிறது. எவ்வளவு விரைவாக 10, 000 கட்டுரை இலக்கை அடைந்தாலும் நன்று தான். ஆனால், ஒரு நாளைக்கு இவ்வளவு என்று எண்ணிக்கை இலக்குடன் கூடிய பங்களிப்பில் எனக்கு உடன்பாடில்லை. இது குறித்து செல்வா அவர்களின் பக்கத்திலும் ஏற்கனவே தெரிவித்து இருந்தேன். எண்ணிக்கை உயர்வு ஒரு by product and coincidenceஆக இருப்பதே நல்லது. அதை இலக்காக வைத்தால் தரத்தைக் கோட்டை விட்டு விடுவோம் என்பது என் கவலை.--ரவி 17:55, 10 ஏப்ரல் 2007 (UTC)  
நாம் இன்னும் ஒரு மாதத்திற்குள் 10,000 அடைவோம் என்பது என் கணிப்பு. என் கணிப்பு தவறாக இருக்கலாம். மே மாதம் 10 நாளுக்குள் அடைய முற்படவேண்டும். பங்குகொள்வோர் எண்ணிக்கையை வரும் மாதங்களில் குறைந்தது 50% பெருக்க வேண்டும், ஏற்கனவே பங்களிப்பவர்கள் 10% கட்டுரை எண்ணிக்கை கூட்ட வேண்டும் (3 நாளில் 9 கட்டுரை எழுதுவோர் 10 கட்டுரை எழுதலாம்). இவை எல்லாம் எவ்வளவு நடக்க கூடும் என்பது நம் கையில் தான் உள்ளது. நாம் இரண்டு இடம் பின் தள்ளப்பட்டுள்ளோம். இப்பொழுது 62 -> 64. இன்னும் சுறுசுறுப்பாக எழுத வில்லை என்றால் மீண்டும் 70க்கு மிக எளிதாக தள்ளப்படுவோம். நாடுகள் பற்றி, தனிமங்கள் பற்றி, பறவைகள் பற்றி, என்று ஆயிரக்கணக்கில் தலைப்புகள் உள்ளன எழுத. 9,000 கட்டுரை அடைவதற்கு பங்களித்த அனைவருக்கும் வாழ்த்துக்கள்!--செல்வா 19:23, 10 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## தமிழ் விக்கிமூலம்

- http://meta.wikimedia.org/wiki/Requests_for_new_languages/Wikisource_Tamil
தமிழ் விக்கிமூலத்துக்கான கோரிக்கை மீண்டும் வேறொரு இடத்தில்... கோபி 20:12, 10 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## புத்தாண்டு வாழ்த்துக்கள்

அனைவருக்கும் இனிய புத்தாண்டு வாழ்த்துக்கள். நான் இன்று கொழும்பு வருகின்றேன். வேண்டுமென்றால் விக்கிபீடியர்களின் ஒன்றுகூடல் கூட நிகழ்த்தலாம்.--Umapathy 05:39, 12 ஏப்ரல் 2007 (UTC)  
புத்தாண்டைக் கொண்டாடும் இனிய புத்தாண்டு வாழ்த்துக்கள். --டெரன்ஸ் <sup>\பேச்சு</sup> 05:41, 12 ஏப்ரல் 2007 (UTC)  
இனிய புத்தாண்டு வாழ்த்துக்கள். --Natkeeran 05:44, 12 ஏப்ரல் 2007 (UTC)  
அனைவருக்கும் எனது இனிய தமிழ்ப் புத்தாண்டு வாழ்த்துக்கள். --Sivakumar <sup>\பேச்சு</sup> 06:25, 12 ஏப்ரல் 2007 (UTC)  
அனைவருக்கும் இனிய புத்தாண்டு வாழ்த்துக்கள்--mahir  
அனைவருக்கும் எனது இனிய தமிழ்ப் புத்தாண்டு வாழ்த்துக்கள்.--கலாநிதி 17:23, 12 ஏப்ரல் 2007 (UTC)  
வரும் புத்தாண்டு எல்லோருக்கும், தமிழ் விக்கிபீடியாவுக்கும் சிறந்த ஆண்டாக அமைய எனது வாழ்த்துக்கள். Mayooranathan 17:36, 13 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## Phonetic typing on the edit window

Hello all, I am back after a long break. Belated Tamil New Year wishes. I found an exciting feature on Bengali wiki that might useful here. On their edit windows, they have this check box that says "Phonetic Bangla Typing. Check/Uncheck box or use Esc as a toggle key to activate/deactivate. Go to WP:Typing for help". The edit window lets the user type in english and the text gets translated to Bengali. This is similar to how E-kalappai works except there is no need for a install. It works for everyone even IP addresses. I asked Ragib Hassan on how they implemented this. To make this work, I need help translating something. Please see **பயனர்:Ganeshk/translate**. The text in Bengali needs to be translate. I think it is all the keystrokes that are possible. Lot of people find it difficult to start typing in tamil and so hesitate to join. It would be great if this works here. And sorry for the English. :) Regards, Ganeshk 21:52, 16 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## தமிழ் விக்கிப்பீடியா இயல் சின்னங்கள்

தமிழ் விக்கிபீடியாவிற்கு தனித்துவமான சில இயல் சின்னங்களை உருவாக்கினால் நன்றாக இருக்கும். இது தொடர்பாக பிற பயனர்களின் கருத்துக்களை brainstrom செய்தால் நன்றாக இருக்கும். நன்றி. --Natkeeran 21:13, 21 ஏப்ரல் 2007 (UTC)  
கட்டற்ற முறையில் தமிழ் சூழமைவுக்கு ஏற்ற மாதிரி cliparts ஆக்குதல், அதற்கான வழிகளை ஆராய்தல் நன்று. இத்துறையில் இருப்போர் இதற்கு உதவ முன்வர வேண்டும். தமிழ் சூழமைவை என்ன சின்னங்கள் பிரதிபலிக்கின்றன என்று பட்டியலிட்டு, பின்னர் வரைகலை கலைஞர்களின் உதவியுடன் வடிவமைக்கப்படவேண்டும். --Natkeeran 15:40, 12 மே 2007 (UTC)
# விக்கிப்பீடியா:ஆலமரத்தடி/தொகுப்பு08

## வழிமாற்றுப் பொத்தான்

தொகுப்புச் சட்டத்தில் உள்ள பொத்தான்களில் #REDIRECT பொத்தானை இணைக்க முடியுமா? ஆங்கில விக்கியில் உள்ளது போல்.--Sivakumar <sup>\பேச்சு</sup> 17:04, 24 ஏப்ரல் 2007 (UTC)
# விக்கிப்பீடியா:ஆலமரத்தடி/தொகுப்பு08

## பேச்சுப் பக்க வார்ப்புரு

டெரன்ஸ், அழகி பக்கத்தில் சேர்க்கப்பட்டுள்ள வார்ப்புருவின் தேவை என்ன? இது போல் அனைத்துப் பக்கங்களிலும் சேர்க்க எண்ணமா?--ரவி 09:54, 25 ஏப்ரல் 2007 (UTC).  
ரவி இந்த வார்ப்புரு தேடல் பொறிகளின் மூலம் ஒரு கட்டுரைக்கு நேரடியாக வரும் பயனருக்கான வழிகாட்டல் பக்கமாக இருக்கும் என்று எண்ணிதான் இட்டேன். இது ஆங்கில விக்கியில் இருந்து பெறப்பட்ட கருத்துதான். அங்கே கூடுதலான பேச்சு பக்கங்களுக்கு இட்டுள்ளார்கள். மேலும் நாம் எல்லா பயனுனர்களையும் கணக்குகளை ஆக்கி எல்லாவற்றையும் தெரிந்த பின் கட்டுரைப் பக்கத்துக்கு வருவார்கள் என்க் கருத முடியாது தானெ.மேலும் பேச்சுக்கள் இடம்பெறாத பக்கங்கள் சிவப்பு இணைப்பாக இருப்பது பொருத்தமாக இருக்காது என்பது என் கருத்தாகும். இரண்டாவது கேள்விக்குப் பதில் ஆம் முடியுமானவரை, உங்கள் கேள்வி ஏதோ ஆட்சபனைப் போல ஒலிக்கிறது??? ஏதாவது எதிர்ப்பு உண்டா?--டெரன்ஸ் <sup>\பேச்சு</sup> 10:10, 25 ஏப்ரல் 2007 (UTC)  
மன்னிக்கவும். இந்த வார்ப்புரு தேவை என்று தோன்றவில்லை. அதுவும் எல்லா பக்கங்களிலும் என்பது தேவையற்று உரையாடல் பக்க எண்ணிக்கைகளை அதிகரிக்கும். வேண்டுமானால் இது குறித்து ஆலமரத்தடியில் உரையாடி பின்னர் முடிவு எடுக்கலாம்.--ரவி 11:45, 25 ஏப்ரல் 2007 (UTC)  
பேச்சுப் பக்கங்கள் அதிகரிப்பதால் என்ன பிரச்சினை ரவி. எனது கருத்துப்படி பேச்சுப்பக்கங்கள் அதிகரிப்பது ஒரு தடையாக கருத தேவையில்லை. ஆங்கில விக்கி தளத்தை உதாரணமக எடுத்தால் கட்டுரை எண்ணிக்கையைப் போல 4 மடங்கு கட்டுரை அற்றப்பக்கங்கள் காணப்படுகின்றன. அங்கே கட்டுரை அனைத்தினதும் பேச்சுப்பக்கங்களில் ஒரு வார்புருவை இட்டுள்ளதைக் கவணிக்கலாம். எல்லாவற்றுக்கும் ஆங்கில விக்கியை உதாரணமாக கொள்ளத்தேவையில்லை என்றாலும் இந்தவிடயத்தில் பரவாயில்லைப் போலத்தான தோன்றுகிறது. தமிழ் விக்கியின் depth குறைந்து காணப்படுவதற்கு மொத்தபக்கங்களில் குறைவும் ஒரு காரணம் என்பதை மீடியாவிக்கி பக்கத்தைப் பார்த்தால் தெளிவாகும். எதிர்ப்பின் காரணமாக தற்போதைக்கு வார்ப்புருக்கள் இடுவதை தள்ளிவைக்கிறேன். ஆலமரத்தடியில் உரையாடிப்பார்ப்போம்.--டெரன்ஸ் <sup>\பேச்சு</sup> 11:59, 25 ஏப்ரல் 2007 (UTC)  
இவ்வாறு எல்லாப் பேச்சுப் பக்கங்களிலும் இடுவது அவசியம்தானா என்பது எனக்கும் விளங்கவில்லை. depth அதிகரிக்க வேண்டுமென்பதற்காக இடத் தேவையில்லை. --கோபி 12:23, 25 ஏப்ரல் 2007 (UTC)